三藩之亂

三藩之亂係大清康熙十二年爆發嘅一場叛亂，歷時八年，到西元1681年結束。呢場仗係平西王吳三桂諗住用請求撤藩去搏朝廷留佢繼續鎮守雲南，點知朝廷乘機批准撤藩，搞到吳三桂侷住以「反清復明」嘅名義同朝廷宣戰，最後康熙皇帝贏咗。

吳三桂喺雲南起兵反清，殺咗巡撫朱國治，吳軍好快打到湖南。廣西將軍孫延齡同喺福建嘅靖南王耿精忠先後起兵響應吳三桂。

康熙十三年四月十三，清廷處死吳三桂留響北京嘅仔吳應熊。同年十二月，陝西提督王輔臣響應吳三桂反清。

1676年，平南王尚可喜個仔尚之信投靠吳三桂。同年耿精忠、王輔臣向清朝投降。

1677年，尚之信歸附番清朝。

1678年三月，吳三桂稱帝，國號周。康熙十七年八月十七，吳三桂病死，由吳應熊個仔吳世璠繼承。吳軍節節敗退，吳世璠退到雲南昆明。康熙二十年十月廿八，昆明失守，吳世璠自殺，吳周滅亡。

大清
17世紀